मैं विषयांतर नहीं कर रहा यहाँ पर... मेरा कहना यह है कि तुलसीकालीन समाज के एक बड़े तबके का मनोवृति, सोचने का नजरिया जैसा है, वही नजरिया बाबा तुलसी का भी है... अब तुलसी अपने काव्य के जरिये उस सोच को पुष्ट करते हैं... और समाज उनके काव्य-नायक को अवतार/देवता बना देता है... परोक्ष रूप से तत्कालीन समाज यह सब कर अपने नजरिये को ही पुष्ट कर रहा है व राम को भगवान मान कर उसी सोच को एक धार्मिक या आध्यात्मिक आधार भी दे रहा है... तुलसी भी इस सब में बराबर के भागीदार हैं, वह हट कर कुछ नहीं कहते-बस अपने इर्दगिर्द के समाज के अधिसंख्य लोगों की सोच को काव्यात्मक अभिव्यक्ति दे ऐसा करते हैं... वह यथास्थितिवाद के संत हैं... कबीर की तरह विद्रोही-परिवर्तनकामी नहीं...